Чарлз Бронсан

Чарлз Бронсан, па нараджэнні Чарлз Дэніс Бучынскі (; ) — амерыканскі кінаакцёр.

 Біяграфія 
Нарадзіўся 3 лістапада 1921 года ў гарняцкім пасёлку Эрэнфелд (штат Пенсільванія), быў 11-м з 15 дзяцей у шахцёрскай сям’і. Бацька — Уолтар Бучынскі (1888—1932), ураджэнец мястэчка Друскенікі Гродзенскай губерні, паходзіў з ліпак — польска-літоўскіх татараў гарадзенскага сцягу. Уолтар эміграваў у ЗША са сваімі бацькамі — Фрэнкам і Элізабет Бучынскімі. Маці актора Мэры Бучынскі (на нараджэнні Валінскі, 1890—1968) нарадзілася ва Уілкс-Барэ, штат Пенсільванія, у сям’і Томаса Валінскі і Нанны Батсэвідж, эмігрантаў з Расійскай імперыі (з тэрыторыі сучаснай Літвы).

У 1943 годзе быў прызваны ва ўзброеныя сілы ЗША і служыў у авіяцыі стралком на Б-29, удзельнічаў у бітвах за Сайпан і за Гуам.

Пасля Другой сусветнай вайны вырашыў стаць акцёрам, мяркуючы, што гэта забяспечыць яму дастойны заробак. Скончыў Pasadena Playhouse (горад Пасадэна). Змяніў некалькі прафесій, быў шахцёрам, рознарабочым; здымаўся ў невялікіх ролях на ТБ. З 1950 года пачаў працаваць у кіно, прычым у першых 12 фільмах — пад сваім сапраўдным прозвішчам.

Падчас мак-картысцкага «палявання на ведзьмаў» змяніў прозвішча Бучынскі на англасаксонскае Бронсан.

У 1960 годзе Бронсан з’явіўся ў вестэрне Джон Стэрджэса «Цудоўная сямёрка» разам з іншымі зоркамі — Юлам Брынерам, Стывам Мак-Куінам, Джэймсам Кобернам, Робертам Вонам, Ілаем Уолакам.

 Крыніцы 

Катэгорыя:Акцёры ЗША
Катэгорыя:Акцёры XX стагоддзя
Катэгорыя:Удзельнікі Другой сусветнай вайны
Катэгорыя:Узнагароджаныя медалём Перамогі ў Другой сусветнай вайне
Катэгорыя:Галівудская алея славы
Катэгорыя:Памерлі ад пнеўманіі
Катэгорыя:Беларуска-літоўскія татары